
 9.12.2016
 BG
 Официален вестник на Европейския съюз
 L 334/29
 РЕГЛАМЕНТ ЗА ИЗПЪЛНЕНИЕ (ЕС) 2016/2215 НА КОМИСИЯТА
 от 8 декември 2016 година
 за изменение на Регламент (ЕО) No 329/2007 на Съвета относно ограничителни мерки срещу Корейската народнодемократична република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 329/2007 на Съвета от 27 март 2007 г. относно ограничителни мерки срещу Корейската народнодемократична република (1), и по-специално член 13, параграф 1, букви г) и д) от него,
 като има предвид, че:
 (1)
 В приложение IV към Регламент (ЕО) No 329/2007 са изброени лицата, образуванията и органите, които, след като са били посочени от Комитета по санкциите или от Съвета за сигурност на ООН, са обхванати от замразяването на финансови средства и икономически ресурси съгласно посочения регламент.
 (2)
 В приложение V към Регламент (ЕО) No 329/2007 са изброени лицата, субектите и органите, които не са включени в приложение IV, но са посочени от Съвета и са обхванати от замразяването на финансови средства и икономически ресурси съгласно същия регламент.
 (3)
 На 30 ноември 2016 г. Съветът за сигурност на ООН реши да добави 11 физически лица и 10 образувания в списъка на лицата и образуванията, които подлежат на ограничителни мерки. Поради това приложение IV следва да бъде съответно изменено. Приложение V също следва да бъде изменено, тъй като три от образуванията и едно лице фигурират в този списък и трябва да бъдат заличени след включването им в приложение IV.
 (4)
 За да се гарантира, че предвидените в настоящия регламент мерки са ефективни, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 329/2007 се изменя, както следва:
 1)
 Приложение IV се изменя в съответствие с приложение I към настоящия регламент.
 2)
 Приложение V се изменя в съответствие с приложение II към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 декември 2016 година.
 За Комисията,
 от името на председателя,
 Изпълняващ длъжността началник на Службата за инструментите в областта на външната политика
 (1) ОВ L 88, 29.3.2007 г., стр. 1.
 ПРИЛОЖЕНИЕ I
 Приложение IV към Регламент (ЕО) No 329/2007 се изменя, както следва:
 1)
 В категория „Физически лица, посочени в член 6, параграф 1“ се добавят следните вписвания:
 „29.
 Pak Chun Il. Дата на раждане: 28.7.1954 г. Гражданство: севернокорейско. Паспорт No: 563410091. Други сведения: Pak Chun Il е служил като севернокорейски посланик в Египет; предоставя подкрепа на KOMID, което е посочено образувание (под наименованието: Korea Kumryung Trading Corporation). Дата на посочване: 30.11.2016 г.
 30.
 Kim Song Chol (известен също като Kim Hak Song). Дата на раждане: 26.3.1968 г.; алт. 15.10.1970 г. Гражданство: севернокорейско. Паспорт No: 381420565, алт. паспорт No: 654120219. Други сведения: Kim Song Chol е официален служител на KOMID, извършвал стопанска дейност в Судан в интерес на посоченото образувание KOMID. Дата на посочване: 30.11.2016 г.
 31.
 Son Jong Hyok (известен